jkorsvik/nowiki_second_scrape_merged huggingface dataset:
Lev Kulesjov

Lev Vladimirovitsj Kulesjov (russisk: Лев Владимирович Кулешов; født 1. januarjul./ 13. januar 1899greg. i Tambov, død 29. mars 1970 i Moskva) var en sovjetisk filmskaper.Kulesjov var en pioner innen sovjetisk montasjefilm, og har fått Kulesjov-effekten oppkalt etter seg. Blant hans mest kjente filmer er den antiamerikanske Mr. Wests merkelige eventyr i Bolsjevikenes land (1924) og Dura Lex (1926).


== Filmer i utvalg ==
1918 - Projekt inzjenera Prajta (Проект инженера Прайта)
1920 - Na krasnom fronte (На красном фронте)
1924 - Mr. Wests merkelige eventyr i Bolsjevikenes land (Необычайные приключения мистера Веста в стране Большевиков)
1925 - Lutsj smerti (Луч смерти)
1926 - Po zakonu (По закону)
1927 - Vasja znakomaja (Ваша знакомая)
1929 - Vesjolaja kanarejka (Весёлая канарейка)
1929 - Dva-Buldi-dva (Два-Бульди-два)
1931 - Sorok serdets (Сорок сердец)
1932 - Gorizont (Горизонт)
1933 - Den store trøster (Великий утешитель)
1934 - Dokhunda (Дохунда)
1940 - Sibirjaki (Сибиряки)
1944 - My s Urala (Мы с Урала)


== Referanser ==


== Eksterne lenker ==
(en) Lev Kulesjov på Internet Movie Database 
(sv) Lev Kulesjov i Svensk Filmdatabas 
(da) Lev Kulesjov på Filmdatabasen 
(en) Lev Kulesjov på AllMovie 
(en) Lev Kulesjov hos Turner Classic Movies 
(en) Lev Kulesjov hos The Movie Database
Tinus Osendarp

Martinus Bernardus «Tinus» Osendarp (født 21. mai 1916 i Delft, død 20. juni 2002) var en nederlandsk friidrettsutøver som deltok i de olympiske leker i 1932 i Los Angeles og i 1936 i Berlin. Han var politi i det sivile liv og meldte seg inn i Den nasjonalsosialistiske bevegelsen i Nederland etter at Tyskland hadde okkupert landet. Han ble ansatt som sikkerhetspoliti og bistod deportasjonen av nederlandske jøder.
Osendarp vant to olympiske bronsemedaljer i friidrett i Sommer-OL 1936 i Berlin. Han kom på tredjeplass både på 100- og 200 meter. På 100 meter ble han slått av Jesse Owens og Ralph Metcalfe fra USA og på 200 meter var det amerikanerne Jesse Owens og Matthew Robinson som var raskere.
Osendarp ble etter krigen dømt til tolv års fengsel forbrytelser han hadde begått i krigsårene. Han ble løslatt i 1953. Han arbeidet som trener resten av sin yrkesaktive karriere.


== OL-medaljer ==
1936  Berlin -  Bronse i friidrett, 100 meter  Nederland
1936  Berlin -  Bronse i friidrett, 200 meter  Nederland


== Referanser ==


== Eksterne lenker ==
(en) Tinus Osendarp – Olympics.com 
(en) Tinus Osendarp – Olympic.org 
(en) Tinus Osendarp – Olympedia 
(en) Tinus Osendarp – Sports-Reference (OL-resultater – arkivert) 
(en) Tinus Osendarp – World Athletics 
(en) Tinus Osendarp – Track and Field Statistics
Vladimir Gardin

Vladimir Rostislavovitsj Gardin (russisk: Влади́мир Ростисла́вович Га́рдин; født 6. januarjul./ 18. januar 1877greg. i Tver i Tsarrussland, død 28. mai 1965 i Leningrad) var en sovjet-russisk filmskaper og skuespiller.


== Liv og virke ==


=== Bakgrunn ===
Gardin ble født i Tver som offiserssønn. Han ble uteksaminert fra kadettskolen i Moskva i 1894, som tilknyttet 2. kadettkorps. Så fortsatte han militærstudier i Kiev og gjorde sin militære plikttjeneste 1896 til 1897. Da måtte han ut av det militæret på grunn av knappe bevilgninger.


=== Teater ===
Han ble da med amatøterteater i Roslavl og så i en rekke teatertrupper og reiste rundt: Med Slavjanskitruppen (1898), til teatere i Riga, Jekaterinburg, Perm, Odessa, Bender, Jusovka, Chișinău, Hrodna  (Nikonovtruppen), Tsaritsyn  (Efimovtruppen), Taganrog (Forcattitruppen) og til Tbilisi (1902-1904).
Gardin ble først bredere kjent som teaterskuespiller og tilrettelegger av russiske klassiske verker og teaterstykker, blant annet hos skuespilleren og regissøren Vera Fjodorovna Komissarstsjevskaja.


=== Film ===
I 1913 vendte han seg mot filmen, og deputerte som filmregissør året etter. Sammen med Jakov Protasanov, filmet han flere klassiske russiske romaner. Det gjaldt blant annet Tolstoj-verkene Anna Karenina (1914), Kreutzersonaten (1914) og Krig og fred (1915).
Etter oktoberrevolusjonen ble han i 1919 den første leder av den nettopp grunnlagte Moskvas filmskole, den første filmhøyskole i hele verden. I 1921 regisserte han Hammer og sigd, en tidlig sovjetisk propagandafilm han handling lagt til borgerkrigstiden.
Hans siste regiarbeide var for Tsar og dikter (1927). Etter at lydfilmens tid begynte, arbeidet Gardin bare videre som skuespiller. Han ble rost for sine rollefortolkninger, og fikk i 1947 tittelen Folkekunstner av Sovjetunionen for sitt sentrale bidrag til landets filmindustri.
Han publiserte to memoarbind (1949 og 1952) og nok en bok i 1960.


== Referanser ==


== Eksterne lenker ==
(en) Vladimir Gardin på Internet Movie Database 
(sv) Vladimir Gardin i Svensk Filmdatabas 
(en) Vladimir Gardin på AllMovie 
(en) Vladimir Gardin hos The Movie Database
Matthew Robinson

Matthew «Mack» Robinson (født 18. juli 1914 i Georgia, død 12. mars 2000 i Pasadena, California) var en amerikansk friidrettsutøver som deltok i de olympiske leker 1936 i Berlin.
Robinson vant en olympisk sølvmedalje i friidrett under Sommer-OL 1936 i Berlin. Han kom på andreplass på 200 meter bak sin landsmann Jesse Owens.


== OL-medaljer ==
1936  Berlin -  Sølv i friidrett, 200 meter  USA


== Referanser ==


== Eksterne lenker ==
(en) Matthew Robinson – Olympics.com 
(en) Matthew Robinson – Olympic.org 
(en) Matthew Robinson – Olympedia 
(en) Matthew Robinson – Sports-Reference (OL-resultater – arkivert)
Leonid Gajdaj

Leonid Iovitsj Gajdaj (russisk: Леони́д И́ович Гайда́й; født 30. januar 1923 i Svobodnyj, død 19. november 1993 i Moskva) var en sovjetisk filmskaper. Han er kjent for sine komedier, og filmenes hans er fortsatt svært populære i Russland.
Gajdaj var utdannet ved filmskolen i Moskva. På 1960- og 70-tallet kom han med en lang rekke kassasuksesser, blant annet Tidsmaskinen (om Ivan den grusomme), Diamantarmen og Bruden stjålet!. Etter 1975 trappet han ned, og var i liten grad involvert i filmproduksjon.
Gajdaj var gift med skuespilleren Nina Grebesjkova.


== Filmer i utvalg ==
1956 – Dolgij put
1958 – Zjenikh s togo sveta
1960 – Trizjdy voskressjij
1961 – Soversjenno serjozno
1961 – Samogonsjtsjiki
1961 – Pjos Barbos i neobytsjnyj kross
1962 – Kjeltringstreker
1962 – Delovyje ljudi
1965 – Operasjon 'Y'
1967 – Bruden stjålet!
1969 – Diamantarmen
1971 – 12 stoler
1973 – Tidsmaskinen
1975 – Ne mozjet byt!
1980 – Za spitsjkami (За спичками)
1982 – Sportloto-82 (Спортлото-82)
1985 – Opasno dlja zjizni! (Опасно для жизни!)
1990 – Tsjastnyj detektiv, ili Operatsija Kooperatsija (Частный детектив, или Операция «Кооперация»)
1992 – Na Deribasovskoj khorosjaja pogoda, ili Na Brajton-Bitsj opjat idut dozjdi (На Дерибасовской хорошая погода, или На Брайтон-Бич опять идут дожди)


== Referanser ==


== Eksterne lenker ==
(en) Leonid Gajdaj på Internet Movie Database 
(sv) Leonid Gajdaj i Svensk Filmdatabas 
(en) Leonid Gajdaj på AllMovie 
(en) Leonid Gajdaj hos The Movie Database
Bill Roberts

William «Bill» Roberts (født 5. april 1912 i Salford, død 5. desember 2001) var en britisk friidrettsutøver som deltok i de olympiske leker 1936 i Berlin og 1948 i London.
Roberts ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var Frederick Wolff, Godfrey Rampling og Godfrey Brown. Han kom på fjerdeplass på 400 meter individuelt.


== OL-medaljer ==
1936  Berlin -  Gull i friidrett, 4 x 400 meter stafett  Storbritannia


== Eksterne lenker ==
(en) Bill Roberts – Olympics.com 
(en) Bill Roberts – Olympic.org 
(en) Bill Roberts – Olympedia 
(en) Bill Roberts – Sports-Reference (OL-resultater – arkivert)
Frederick Wolff

Frederick Ferdinand «Freddy» Wolff (født 13. oktober 1910 i Hongkong, død 26. januar 1988)  var en britisk friidrettsutøver som deltok i de olympiske leker 1936 i Berlin.
Wolff ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var William Roberts, Godfrey Rampling og Godfrey Brown. 


== OL-medaljer ==
1936  Berlin -  Gull i friidrett, 4 x 400 meter stafett  Storbritannia


== Eksterne lenker ==
(en) Frederick Wolff – Olympics.com 
(en) Frederick Wolff – Olympic.org 
(en) Frederick Wolff – Olympedia 
(en) Frederick Wolff – Sports-Reference (OL-resultater – arkivert)
Godfrey Brown

Arthur Godfrey Kilner Brown (født 21. februar 1915 i  Bengal, død 4. februar 1995 i Sussex) var en britisk friidrettsutøver som deltok i de olympiske leker 1936 i Berlin.
Brown ble olympisk mester i friidrett under Sommer-OL 1936 i Berlin. Han var med på det britiske laget som vant 4 x 400 meter stafett foran USA og Tyskland. De andre på laget var William Roberts, Godfrey Rampling og Frederick Wolff. Brown kom på andreplass på 400 meter bak amerikanske Archie Williams.


== OL-medaljer ==
1936  Berlin -  Gull i friidrett, 4 x 400 meter stafett  Storbritannia
1936  Berlin -  Sølv i friidrett, 400 meter


== Eksterne lenker ==
(en) Godfrey Brown – Olympedia 
(en) Godfrey Brown – Sports-Reference (OL-resultater – arkivert) 
(en) Godfrey Brown – Track and Field Statistics
Tankwa

Tankwa er en sivbåt på den østafrikanske Tanasjøen, som ligger langt oppe i høyfjellet i det nordvestlige Etiopia. Denne båttypen, som fremdeles eksisterer i det tjueførste århundret, har beholdt den gamle formen som på de egyptiske papyrusbåtene fra svunne tider, med krummet akterstevn og bøyet baug i en spesiell krøll som sett på relieffer i Egypt for fem tusen år siden. 
På den store Tanasjøen, som har en så stor vannflate at en ikke kan se kysten på den andre siden, blir papyrusbåtene fremdeles brukt som et effektivt transportmiddel mellom fastlandet og de mange øyene med klostre befolket av tradisjonsbundne munker. Disse munkene har aldri gått over til å bygge båter av tre, tross tilgjengelighet på større treemner i flere århundrer. Munkene og prestene var for 700 år siden forfulgt for sin tro, og flyktet sørover til de store sjøene Tana og Zwai, der de søkte tilflukt på bortgjemte øyer som fra gammelt av hadde religiøs betydning.
Den gamle båtbyggingstradisjonen ved Tanasjøen var ikke bare for munkene som holdt til på de mange øyene ute på innsjøen, men også for lokalbefolkningen som tok papyrusbåter i bruk for en rekke ulike roller inkludert frakt av korn.


== Tankwa ==

Den typiske papyrusbåten på innsjøen bygges i ulike varianter og størrelser, med lengde fra 5,5 m for kun én mann, til 10,7 m for åtte til ti personer, og bredde fra 0,92 til 2,13 m. Den vanlige varianten er en slags tykk sammenbundet madrass av papyrusruller med et tynt båtformet skall med oppbøyet baug og akterstavn på minst to store bunter som var lagt i kryss ved endene og deretter strammet til. Det finnes varianter med en «kjøl» med overlappende papyrusruller, men også et stykke av tre tatt fra akasietret blir brukt som kjøl. På de større varianter blir det midtskips lagt bunter på bunnen for å beskytte lasten fra vannet, ettersom «madrassen» raskt blir vasstrukken til sjøs. For lengre ferd på innsjøen blir det festet utriggere midtskips for bruk av årer.
De lokale båtbyggerne konstruerer sine sivfarkoster i to deler, som kan bæres opp hver for seg og reises på høykant for å tørkes hver natt. Båtene må være så lette som mulig, og må trekkes opp av vannet så snart som mulig hver gang man er ferdig for dagen. Hvis skroget blir vasstrukkent, er det fare for at det kan gå i oppløsning i bølgene. En Tankwa er så fleksibel at den bukter seg på langs som en orm i bølgene.
Det er kjent at meget store farkoster av papyrussiv var brukt på Tanasjøen med plass for 20 personer ombord eller en last på opptil 7 tonn i vekt. Thor Heyerdahl, som kom til Tanasjøen for å se nærmere på den lokale båtbyggingstradisjonen og papyrusen som vokser i ubegrensete mengder, fikk høre om større tankwa som hadde fraktet to og tre tonn korn over sjøen til markedsplassene.


== Litteratur ==
Ra, Thor Heyerdahl, Gyldendal Norsk Forlag, 1970
Aak to Zumbra, A dictionary of the World`s Watercraft, Basil Greenhill, 2000, ISBN 0-917376-46-3


== Eksterne lenker ==
(en) Tankwas – kategori av bilder, video eller lyd på Commons
Rått Parti

Rått Parti (originaltittel: Raw Deal) er en amerikansk action- og kriminalfilm fra 1986 med Arnold Schwarzenegger i hovedrollen. Regi er ved John Irvin. Filmen handler om en politimann som klarer å komme inn i et gangstersyndikat og bekjemper dem fra innsiden.
Filmen fikk lunken mottakelse av kritikerne og har bare oppnådd 25% på Rotten Tomatoes. Den ble en moderat suksess på amerikanske kinoer hvor den innbrakte $16,2 millioner. Dette var imidlertid bare under halvparten av det Commando innbrakte året før.


== Handling ==
Mark Kaminsky (Schwarzenegger) har en kjedelig og rutinepreget jobb som sheriff i en småby i Nord-Carolina. Kona hater stedet, men det er ikke så mye Mark kan gjøre med situasjonen siden han ble kastet ut av FBI etter en voldsepisode. Så en dag får han muligheten til å komme tilbake – det er bare en hake; han må med eget liv som innsats infiltrere en skruppelløs organisasjon i Chicago ledet av mafiabossen Luigi Patrovita. Kaminsky blir «drept» i en eksplosjon og tar ny identitet. Som Joseph P. Brenner får han innpass hos Patrovita, men nestelederen Max er mistenksom. Han beordrer Monique Tyler til å bli bedre kjent med Brenner og rapportere alt hun finner ut om inntrengeren. Det gir ikke resultater, men via politiet klarer Max å avsløre at Brenner ikke er den han påstår. Brenner beordres til å være med på et attentat, men oppdager snart at målet er FBI-sjef Shannon – og ham selv. Kaminsky må forberede sin siste kamp.


== Om filmen ==


=== I Norge ===
CINERAMAs gav den terningkast fire i 2009. Anmelderen mente at oppbygningen av historien var noe tam og at det tidvis går litt fort i svingene i narrasjonen. Anmelderen skrev følgende: «Dette er kanskje ikke en knallgod film, og heller ikke av Schwarzeneggers beste, men med en god dose 80-tallssjarme og –estetikk så er ”Raw Deal” en fornøyelse av actionspekket tull. Store mengder grafisk vold og et testosteronnivå som overstiger bodybuildernivå gjør filmen til en underholdende fornøyelse».Dagbladets anmdleder gav den terningkast 2.


== I rollene ==
Arnold Schwarzenegger	 ....	Mark Kaminsky/Joseph P. Brenner
Kathryn Harrold	 ....	Monique
Darren McGavin	 ....	Chief Harry Shannon
Sam Wanamaker	 ....	Luigi Patrovita
Paul Shenar	 ....	Paulo Rocca
Steven Hill	 ....	Martin Lamanski
Joe Regalbuto	 ....	Marvin Baxter
Robert Davi	 ....	Max Keller
Blanche Baker      ....   Amy Kaminsky
Steve Holt         ....   Blair Shannon
Sven-Ole Thorsen   ....   Patrovitas skjeggete livvakt


== Referanser ==


== Eksterne lenker ==
(en) Rått Parti på Internet Movie Database 
(no) Rått Parti hos Filmfront 
(sv) Rått Parti i Svensk Filmdatabas 
(da) Rått Parti i Danmark Nationale Filminstitut 
(fr) Rått Parti på Allociné 
(nl) Rått Parti på MovieMeter 
(en) Rått Parti på AllMovie 
(en) Rått Parti på Turner Classic Movies 
(en) Rått Parti på Rotten Tomatoes 
(en) Rått Parti på Metacritic
Strømlinjeformet produksjon

Strømlinjeformet produksjon eller veltrimmet produksjon (engelsk: lean manufacturing, noen ganger direkte oversatt som slank produksjon) betegner en produksjonsmetodikk for fremstilling av varer og tjenester. Begrepet er hentet fra ledelsesteori og kom i bruk på 1990-tallet. Metodikken fokuserer på å eliminere såkalt sløsing (waste) og ser på kundens opplevelse av produktets verdi fremfor kostnadselementer. Det underliggende målet er å forbedre den bedriftsøkonomiske lønnsomheten. Sentralt i denne tenkningen er det å skape merverdi med mindre innsats av ressurser. 
Slank produksjon er i hovedsak hentet fra TPS (Toyota Production System). Dette systemet er kjent for å søke og redusere syv former for sløsning (seven wastes) i en kontinuerlig forbedringsprosess, men det finnes forskjellige synspunkter på hvordan resultater best kan oppnås. Toyotas vekst fra et lite selskap til verdens største bilprodusent har selvsagt skapt stor interesse for de bakenforliggende prinsippene og strategiene.
Slank produksjon betraktes ofte som et mer raffinert konsept enn effektiviseringsforsøk basert på tids- og metodestudier, blant annet utviklet av Frederick Winslow Taylor og Henry Ford. I slank produksjon har man tatt lærdom av blant annet de feil som disse gjorde. Det finnes også gamle, grunnleggende verdier som nøysomhet og sparsommelighet, økt effektivitet og mindre sløsing i denne metodikken samtidig som den bygger på bruk av empiriske data, fremfor ukritisk godtakelse av vedtatte sannheter.


== Opprinnelse ==
Prinsippene for slank produksjon er hentet fra japansk produksjonsindustri. Termen «Lean Production» ble oppfunnet og første gang brukt av John Krafcik i en artikkel fra høsten 1988 kalt Triumph of the Lean Production System som ble publisert i Sloan Management Review. Artikkelen var basert på Krafciks masteroppgave ved MITs Sloan School of Management. Krafcik hadde bakgrunn fra en stilling som kvalitetsingeniør ved Toyota/GMs fellesforetak, NUMMI, i California før han søkte til Massachusetts Institute of Technology for å ta en mastergrad. 
For mange er slank produksjon et sett av verktøy som bidrar til å identifisere og kontinuerlig eliminere sløsing (muda). Etter hvert som sløsing elimineres, forbedres kvaliteten, samtidig som produksjonstiden og kostnadene blir redusert. Eksempler på slike verktøy er verdistrømanalyse, 5S, Kanban og poka-yoke (å gjøre «idiotsikkert»/forhindre feil bruk).


== Referanser ==


== Eksterne lenker ==
http://www.leanforumnorge.no/no
Hercules in New York

Hercules in New York er en lavbudsjett amerikansk eventyr,- fantasy- og actionkomedie fra 1969 med den da ukjente Arnold Schwarzenegger i hovedrollen. Regi er ved Arthur Allan Seidelman.
Dette var debutfilmen til Schwarzenegger. Han krediteres som Arnold Strong i rulleteksten. Den har blitt benevnet som et makkverk og regnes i dag som en filmkalkun som ble kuriositet på 1980- og 1990-tallet.Den ble ikke satt opp på norske kinoer, men ble lansert på video på 1980-tallet.


== Handling ==
I gresk mytologi er Hercules halvt gud og halvt menneske. Og nå er han lei av å være på Olympus-fjellet. Hercules ønsker å dra ut og oppleve verden, men hans far, guden Zevs, liker ikke idéen. Under en krangel kaster hans far et lyn i hans retning som forårsaker at han på mystisk vis havner i storbyen New York. Her må han tilpasse seg en ny virkelighet, men klarer raskt å havne i en masse trøbbel. Hercules oppdager raskt at han får bruk for sine kjempekrefter.


== Om filmen ==


== I rollene ==
Arnold Schwarzenegger (Arnold Strong) – Herkules
Arnold Stang – Pretzie
Deborah Loomis – Helen Camden
James Karen – Professor Camden
Ernest Graves – Zevs
Tanny McDonald – Juno
Harold Burstein – Rod Nelson
Merwin Goldsmith – Maxie
George Bartenieff – Nitro
Taina Elg – Nemesis
Michael Lipton – Pluto


== Referanser ==


== Eksterne lenker ==
(en) Hercules in New York på Internet Movie Database 
(sv) Hercules in New York i Svensk Filmdatabas 
(fr) Hercules in New York på Allociné 
(nl) Hercules in New York på MovieMeter 
(en) Hercules in New York på AllMovie 
(en) Hercules in New York på Rotten Tomatoes 
(en) Hercules in New York på Box Office Mojo
Polányi

Polányi eller Polanyi kan vise til:

John C. Polanyi
Karl Polanyi
Michael Polanyi
The Loco-Motion

«The Loco-Motion» er en sang skrevet av Gerry Goffin og Carole King som ble spilt inn og gitt ut på singel med Eva Boyd i 1962 under artistnavnet Little Eva. Singelen kom på 1.-plass i Canada, Norge og Pop-lista og 2.-plass i Storbritannia.
Låten er et populært og varig eksempel på dance-song-sjangren, hvor en stor del av teksten benyttes til en beskrivelse av selve dansen, vanligvis en type line dance.
«The Loco-Motion» er rangert som #350 på magasinet Rolling Stones liste over «The 500 Greatest Songs of All Time».
The Vampires spilte inn sangen 2. oktober 1962 og ga den ut på singlen Columbia 45GN 1707 og på EP-platen Loco-motion (Columbia SEGN 72).
Den er også spilt inn av andre artister og grupper, blant andre; Grand Funk Railroad i 1974 og Kylie Minogue i 1987.


== Referanser ==
Runaways

Runaways kan vise til:

The Runaways, en musikkgruppe
Runaways, en tegneserie
Marvel’s Runaways, en web-TV-serie
Flytespenning

Flytespenningen er den spenningen der et materiale endrer seg fra å oppføre seg elastisk til å oppføre seg plastisk. Før et materiale når flytespenningen vil materialet oppføre seg elastisk, og gå tilbake til sin opprinnelig form om spenningen fjernes. Når materialet begynner å oppføre seg plastisk vil deformasjonene være permanente og irreversible.
I stål vil flytespenningen normalt nås når tøyningen er ca. 0,2%.
Okular

Et okular er den linsen i et optisk instrument, for eksempel en kikkert eller et mikroskop, som vender mot øyet (latin: oculus), motsatt objektivet.
Okularet virker som lupe og forstørrer det bildet som dannes i objektivets brennpunkt. Forstørrelsen fåes ved å dividere objektivets brennvidde med okularets brennvidde.
Okularet består, i likhet med objektivet, av flere linseelementer. Disse er satt sammen for å hindre forvrengning på grunn av lysgjennomgangen i glass (forskjellige farger lys brytes ulikt, og gir dermed uklart bilde.) Nyere linseverk bruker også forskjellige glass-sorter med forskjellig brytningsindeks. 


== Okularer med forskjellige egenskaper og utforming ==
 
		
		
		
		
		
		
		
		
		
		
		
		
		
		
		


== Eksterne lenker ==
(en) Eyepieces – kategori av bilder, video eller lyd på Commons
Lynda Laurence

Lynda Laurence (født Lynda Tucker 20. februar 1949 i Philadelphia) er en soul-sanger fra USA, mest kjent som medlem av The Supremes.Laurence sang først, sammen med blant andre søstera Sundray Tucker, i gruppa The Pendelles. De blei seinere med i Third Generation, som var korister for Stevie Wonder. Laurence synger blant annet på Wonders hit «Signed, Sealed, Delivered I'm Yours».I 1972 gikk Laurence inn The Supremes, da Cindy Birdsong, som var gravid, forlot gruppa. Hun er avbilda på omslaget til albumet Floy Joy fra dette året (sammen med Jean Terrell og Mary Wilson), enda om det var Birdsong som sang på plata. Laurence blei sjøl gravid året etter, og Birdsong kom da tilbake. Laurences eneste studioalbum med gruppa er dermed The Supremes Arranged and Produced by Jimmy Webb. Laurence har ingen plateinnspillinger som hovedsanger, men hadde denne rollen på et par sanger under enkelte konserter.
Laurence fortsatte karrieren som korist. På 1980-tallet gav hun ut en del sololåter under navnet Norma Lewis. I 1985 slo hun seg sammen med Jean Terrell og Scherrie Payne i The Former Ladies of the Supremes, ei gruppe hun fortsatt deltar i. I 2000 deltok hun da Diana Ross arrangerte gjenforeningsturneen Return to Love.


== Referanser ==


== Eksterne lenker ==
(en) Lynda Laurence på Internet Movie Database 
(en) Lynda Laurence på Discogs 
(en) Lynda Laurence på MusicBrainz 
(en) Lynda Laurence på Songkick
Kjersti Vik

Kjersti Vik (født 13. februar 1974) er en norsk forfatter bosatt i Stavanger. Hun har hovedfag i litteraturvitenskap og har vært litteraturanmelder i Bergens Tidende. I 2009 debuterte hun med romanen Mandø på Aschehoug forlag, og fikk senere Aschehougs debutantstipend 2009 for denne boken.Vik er per 2021 lærer på Stavanger katedralskole.


== Referanser ==


== Eksterne lenker ==
Forfatterside hos Aschehoug forlag Besøkt 19. februar 2021.